**

**Līgums Nr. PND 2014/8- EZF/1**

Pāvilosta 2014. gada 09. jūnijā.

**Pāvilostas novada pašvaldība** reģ. Nr. 90000059438, juridiskā adrese: Dzintaru iela 73, Pāvilosta, Pāvilostas novads, turpmāk tekstā saukts PASŪTĪTĀJS, tās priekšsēdētāja Ulda Kristapsona personā, kurš rīkojas saskaņā ar Pāvilostas novada domes Nolikumu, no vienas puses, un

**Sabiedrība ar ierobežotu atbildību "VEGA 1"**, reģistrācijas Nr.42103021066, juridiskā adrese: Dūņu iela 8, Liepāja, kuru pārstāv valdes priekšsēdētājs Vilmārs Mateuss, kurš rīkojas saskaņā ar Statūtiem (turpmāk-BŪVUZŅĒMĒJS), no otras puses, abi kopā vai katrs atsevišķi turpmāk ­**Puses/Puse**, noslēdz līgumu par sekojošo:

pamatojoties uz iepirkuma **„Pāvilostas ostas infrastruktūras izbūve”,** (identifikācijas Nr. Pnd- 2014/8- EZF) par Eiropas Zivsaimniecības fonda pasākuma „Investīcijas zvejas ostās un zivju izkraušanas vietās” līdzekļiem, pamatojoties uz 03.02.2014. līgumu **Nr. 13-02-ZL30300- 000003, projektam „Pāvilostas ostas infrastruktūras izbūve”,** atbilstoši SIA „BOREALIS” izstrādātam tehniskam projektam „Pāvilostas ostas infrastruktūras izbūve- piestātnes rekonstrukcija un zivju atvēsināšanas bloka būvniecība, Pāvilostas novads, Pāvilosta, Dzintaru iela 2E”,iepirkuma rezultātiem noslēdz līgumu (turpmāk tekstā saukts - „LĪGUMS”)

**1. LĪGUMA PRIEKŠMETS**

1.1. Ar šo Pasūtītājs uzdod un Būvuzņēmējs vai tā nolīgti apakšuzņēmēji par samaksu ar saviem darba rīkiem, ierīcēm un darbaspēku uzņemas Līgumā un normatīvajos aktos noteiktajā kārtībā un termiņos, pienācīgā kvalitātē veikt būvdarbus - **piestātnes rekonstrukciju un zivju atvēsināšanas bloka būvniecību, Pāvilostas novads, Pāvilosta, Dzintaru iela 2E** atbilstoši **SIA „BOREALIS” izstrādātam tehniskam projektam** (tālāk tekstā sauktus PROJEKTS).

1.2. Būvdarbi sevī ietver visus Līgumā un Darba apjomos noteiktā objekta izbūvei nepieciešamos būvdarbus, būvniecības vadību un organizēšanu, būvniecībai nepieciešamo materiālu piegādi, izpilddokumentācijas sagatavošanu, kā arī citas darbības, kuras nepieciešamas būvdarbu veikšanai.

1.3. Būvuzņēmējs apliecina, ka viņam ir saistoši **visi** iepirkumā **„Pāvilostas ostas infrastruktūras izbūve”, (id. Nr. Pnd- 2014/8- EZF )** piedāvājumā iesniegtie dokumenti.

1.4. Būvdarbu izpildes vieta – **Dzintaru iela 2E, Pāvilosta, Pāvilostas novads.** Vieta, kur tiek veikti būvdarbi šajā līgumā tiek saukta – objekts.

# 2. BŪVDARBU IZPILDES VISPĀRĪGIE NOTEIKUMI

* 1. Būvuzņēmējs apliecina, ka viņš ir pienācīgi iepazinies ar iepirkuma dokumentāciju un Pasūtītāja izvirzītajām prasībām, kā arī objektu, un atsakās saistībā ar to izvirzīt jebkāda satura iebildumus vai pretenzijas pret Pasūtītāju attiecībā uz veicamo darbu.
  2. Būvuzņēmējs apņemas veikt Būvdarbus atbilstoši Darba apjomiem un ievērojot Pasūtītāja norādījumus, spēkā esošos būvnormatīvus, būvniecības un citu tiesību normu prasības. Būvdarbi tiek izpildīti precīzi un profesionālā līmenī.
  3. Būvuzņēmējs apņemas atturēties no jebkādas rīcības, kas varētu apgrūtināt Būvdarbu veikšanu vai Pasūtītāja saistību izpildi.

2.4. Būvuzņēmējs apņemas būvdarbu veikšanā izmantot tikai sertificētus būvizstrādājumus. Tādu būvizstrādājumu izmantošana, kuri nav sertificēti Latvijā vai nav CE sertifikāts, ir pieļaujama tikai tādā veidā un gadījumos, kad tas nav pretrunā ar Latvijas Republikas normatīvajiem aktiem pēc tam, kad Puses ir noslēgušas vienošanos par šādu darbu izpildi rakstiskā formā.

2.5. Būvuzņēmējs nodrošina nepieciešamo būvizstrādājumu pareizu un kvalitatīvu izmantošanu Būvdarbu procesā.

2.6. Būvuzņēmējam jānodrošina, lai līgumu pildītu iepirkumam iesniegtajā piedāvājumā norādītais Būvdarbu vadītājs. Būvdarbu vadītāja nomaiņa ir atļauta tikai ar iepriekšēju Pasūtītāja rakstisku piekrišanu, Būvuzņēmējam nodrošinot līdzvērtīgas kvalifikācijas speciālistu. Pretējā gadījumā Pasūtītājs vienpusēji var lauzt līgumu. Līguma laušana netiek piemērota gadījumos, kad būvdarbu un projekta vadītāja nomaiņai ir objektīvi iemesli – t.i. darbinieka nāves vai darba nespējas gadījumā.

2.7. Būvuzņēmējam jānodrošina, lai būvdarbus pildītu iepirkuma piedāvājumā norādītie apakšuzņēmēji, ja tādi ir plānoti. Apakšuzņēmēju nomaiņa ir atļauta tikai ar iepriekšēja pasūtītāja rakstisku piekrišanu. Ja Pasūtītājs nepiekrīt apakšuzņēmēja nomaiņai, tad Pasūtītājs var vienpusēji lauzt līgumu.

2.8. Būvuzņēmēji objektā drīkst nodarbināt tikai personas, kuras ir darba tiesiskajās attiecībās ar būvuzņēmēju vai piedāvājumā norādītajiem apakšuzņēmējiem.

2.9. Pasūtītājs ir tiesīgs pieprasīt informāciju par objektā nodarbināto personu darba tiesiskajām attiecībām.

2.10. Pēc Pasūtītāja pieprasījuma, Būvuzņēmējam ir jāuzrāda būvdarbos izmantojamo būvizstrādājumu sertifikāti, citi to kvalitāti apliecinošie dokumenti un objektam piegādāto materiālu apjomi.

2.11. Būvuzņēmēja pienākums ir pirms būvdarbu uzsākšanas, pieņem no Pasūtītāja objektu, par ko tiek sastādīts objekta pieņemšanas aktu, kurā fiksēts elektroenerģijas un ūdens skaitītāju radītājs. Nododot objektu atpakaļ pasūtītājam, Būvuzņēmējs samaksā Pasūtītājam par patērēto elektroenerģiju un ūdeni.

2.12. Būvdarbus Būvuzņēmējs veic taupīgi un racionāli izmantojot būvizstrādājumus un būvniecībai atvēlētos resursus.

2.13. Būvuzņēmējs ir atbildīgs par visu nepieciešamo dokumentu, izņemot būvatļaujas, saņemšanu Būvdarbu veikšanai. Būvuzņēmējam jāveic visi nepieciešamie pasākumi, lai novērstu kaitējumu vai jebkādu draudošu kaitējumu, kāds varētu rasties trešajai personai Būvdarbu izpildes rezultātā.

2.14. Būvuzņēmējam ir pienākums tiesību aktos noteiktajā kārtībā izstrādāt un kārtot Būvdarbu veikšanas dokumentāciju visā Būvdarbu veikšanas laikā.

2.15. Pasūtītājs ir tiesīgs pēc saviem ieskatiem veikt Būvdarbu izpildes pārbaudes.

2.16. Pasūtītāja veiktā līguma izpildes kontrole vai Būvuzņēmēja izpildīto Būvdarbu pārbaude nevar būt par pamatu līgumā vai ar likumu noteiktās Būvuzņēmēja atbildības par neatbilstoši veiktajiem darbiem samazināšanai.

2.17. Būvdarbu organizatoriskie jautājumi tiek risināti un izskatīti būvsapulcēs, kurās piedalās Būvdarbu vadītājs, Pasūtītāja pilnvarotais pārstāvis, būvuzraugs un autoruzraugs, kā arī Pasūtītāja pieaicinātās personas. Būvsapulcēs tiek sasauktas būvlaukumā vienu reizi nedēļā, ja vien puses nav vienojušās par citu būvsapulču sasaukšanas kārtību. Būvsapulču sasaukšanu un organizēšanu, bet nepieciešamības gadījumā arī protokolēšanu nodrošina Pasūtītāja pārstāvis. Iepriekšminētais neierobežo Pasūtītāja vai būvuzrauga tiesības sasaukt būvsapulci, ja tas to uzskata par nepieciešamu, savlaicīgi paziņojot par būvsapulcēs sasaukšanu Būvuzņēmējam.

2.18. Būvuzņēmējam ir pienākums pēc Pasūtītāja pieprasījuma sniegt atskaiti par Būvdarbu gaitu vai informāciju par ar Būvdarbiem saistītiem jautājumiem. Atskaite tiek iesniegta Pasūtītājam trīs darba dienu laikā, ja Pasūtītājs nav noteicis ilgāku atskaites vai informācijas iesniegšanas termiņu.

2.19. Pasūtītājam un būvuzraugam ir tiesības apturēt Būvdarbus par to sastādot aktu (pie sastādīšanas pieaicināms arī Būvuzņēmējs (ja tas neierodas, atsakās aktu sastāda vienpersoniski Pasūtītājs un nekavējoties nodod Būvuzņēmējam), ja Būvuzņēmējs vai tā personāls neievēro objektā iekšējās kārtības (pievienoti pielikumā) un darba drošības noteikumus, uz būvdarbu veikšanu attiecināmos normatīvos aktus vai šo Līgumu. Būvdarbus Būvuzņēmējs ir tiesīgs atsākt saskaņojot ar Pasūtītāju, pēc konstatētā pārkāpuma novēršanas. Būvuzņēmējam nav tiesību uz Līgumā noteiktā Būvdarbu izpildes termiņa pagarinājumu sakarā ar šādu Būvdarbu apturēšanu.

2.20. Gadījumā, ja Būvuzņēmējs atklāj neparedzētus apstākļus, kas var kavēt izpildīt ar šo Līgumu uzņemtās saistības vai ietekmēt būves drošību vai kvalitāti, Būvuzņēmējam ir pienākums nekavējoties rakstiski paziņot par to Pasūtītājam. Būvuzņēmējs turpina pildīt Līgumu tādā mērā, cik tas neietekmē būves vai personāla drošību, ja vien Pasūtītājs nav rakstiski pieprasījis apturēt Būvdarbu veikšanu. Ja tas ietekmē darbu izpildes termiņus šādā gadījumā Būvuzņēmējam ir tiesības uz termiņa pagarinājumu. Ja Būvdarbu izpilde ir tikusi apturēta, tā tiek atsākta pēc tam, kad Puses ir vienojušās par grozījumiem izpildāmo darbu apjomos un būtiskajos noteikumos vai kad Pasūtītājs ir devis rīkojumu turpināt Būvdarbus saskaņā ar Līguma noteiktajiem darba apjomiem.

2.21. Pasūtītājs apņemas sniegt atbildes uz Būvuzņēmēja rakstiski iesniegtiem jautājumiem 5 darba dienu laikā.

# 3. ATĻAUJAS un SASKAŅOJUMI

3.1. Pasūtītājam vai tā pilnvarotam pārstāvim jāsaņem būvatļauja normatīvajos aktos noteiktajā kārtībā. Pasūtītājs saņem būvatļauju un izsniedz to Būvuzņēmējam līdz 10.06.2014.

3.2. Būvuzņēmējs nodrošina citu Būvdarbu veikšanai vai nodošanai nepieciešamo atļauju saņemšanu un Būvdarbu saskaņošanu atbildīgajās iestādēs, ja vien Līgumā nav noteikts to veikt Pasūtītājam.

# 4. DARBA SAMAKSA UN NORĒĶINU KĀRTĪBA

4.1. Par Būvdarbu izpildi Pasūtītājs apņemas samaksāt Būvuzņēmējam par veicamajiem būvdarbiem Līguma summu **EUR 147 545.45** (Viens simts četrdesmit septiņi tūkstoši pieci simti četrdesmit pieci eiro, 45 centi.) bez PVN (turpmāk līguma tekstā – ”Būvdarbu izmaksas”), saskaņā ar Finanšu piedāvājumu (Līguma pielikums Nr.2).

Saskaņā ar ‘‘Pievienotās vērtības nodokļa likumu’’ tiek piemērota PVN nodokļa apgrieztā maksāšana.

Būvdarbu izmaksas ietver Būvdarbu veikšanas izmaksas, tai skaitā būvdarbu procesā izmantojamo būvniecības izstrādājumu, darbu, piegādes un transporta, apdrošināšanas, elektroenerģijas, ūdens, būvgružu apglabāšanas, objekta uzturēšanas izmaksas, nodokļu, un nodevu maksājumus valsts un pašvaldības budžetos un citus maksājumus, ja tādi dodas būvdarbu izpildes laikā, kas būs jāizdara Būvuzņēmējam, lai pienācīgi un pilnībā izpildītu Būvdarbus. Šī līguma izpratnē tās pozīcijas, kuras nav atsevišķi izdalītas Finanšu piedāvājumā un būvdarbu darbu apjomos, bet bez kurām tehnoloģiski nav iespējams veikt būvdarbus ir iekļautas izmaksās un darbu apjomos.

4.2. Samaksu par būvdarbiem Būvuzņēmējam Pasūtītājs veic šādā kārtībā:

4.2.1. Avanss- netiek paredzēts.

* + 1. Apmaksu par izpildītajiem būvdarbiem Pasūtītājs veic 30 (trīsdesmit) dienu laikā pēc Būves nodošanas ekspluatācijā ar Pušu parakstītu būvdarbu pieņemšanas-nodošanas aktu un rēķina saņemšanas. Maksājumi tiek veikti uz Izpildītāja rēķinā norādīto bankas kontu.

4.3. Gadījumā, ja būvdarbu izpildes laikā rodas neparedzēti darbi un izdevumi, tad Puses par tiem vienojas atsevišķi, par izmaksu pamatu ņemot finanšu piedāvājumā norādītos vienību izcenojumus, ja tos konkrētajam gadījumam iespējams piemērot. Šādā gadījumā Būvuzņēmējam būs rakstiski jāiesniedz šo līdzekļu izmantošanas nepieciešamības pamatojums, ar paskaidrojumu, kāpēc šo izdevumus nebija iespējams paredzēt un tie netika iekļauti finanšu piedāvājumā. Neparedzēto darbu izpilde uzsākama tikai pēc Pasūtītāja rakstiskas piekrišanas saņemšanas.

4.4. Nekvalitatīvi vai neatbilstoši veiktie Būvdarbi netiek pieņemti un apmaksāti līdz defektu novēršanai un šo būvdarbu pieņemšanai. Darbu pieņemšana pa daļām netiek pieļauta.

# 5. LĪGUMA IZPILDES TERMIŅI

1. Līguma darbības termiņš – līdz visu pušu saistību pilnīgai izpildei.
2. Būvuzņēmējs visus Būvdarbus paveic **trīs mēnešu (deviņdesmit dienu**) laikā no līguma noslēgšanas brīža **– tas ir līdz 09.09.2014**. Darbu uzsākšanas termiņu sāk skaitīt ar līguma noslēgšanas dienu, pie nosacījuma, ja Pasūtītājs ir izpildījis Līguma 3.1. punktu. Būvdarbu pabeigšanufiksē ar Pušu parakstītu aktu par darbu pabeigšanu.
3. Būvdarbu izpildi Būvuzņēmējs veic Darbu veikšanas grafikā noteiktajos termiņos, saskaņā ar Līgumu.
4. Pilnīgu Līgumā noteikto ar būvniecības procesu saistīto saistību izpildi, un iesniegšanu pasūtītājam Būvuzņēmējs pabeidz 10 (desmit) dienu laikā no 5.2.punktā minētā termiņa.
5. Būvuzņēmējs apņemas nekavējoties ziņot Pasūtītājam par visiem apstākļiem vai šķēršļiem, kuri kavē Būvdarbu izpildi atbilstoši 5.4.punktam vai būvdarbu pabeigšanu 5.2.punktā minētajā termiņā.
6. Būvuzņēmējam ir tiesības uz būvdarbu izpildes termiņa pagarinājumu, ja būvdarbu izpilde tiek kavēta viena vai vairāku zemāk uzskaitīto iemeslu dēļ:

5.6.1. ja pēc Pasūtītāja pieprasījuma tiek izdarītas izmaiņas būvdarbu apjomā – tos palielinot;

5.6.2. ja Pasūtītāja iesniegtajos dokumentos ir konstatētas kļūdas un tās nav bijis iespējams konstatēt piedāvājuma sagatavošanas laikā, kuru novēršana ir saistīta ar būvdarbu izpildes apturēšanu;

5.6.3. ja Pasūtītāja saistību savlaicīgas neizpildes dēļ ir tikusi apgrūtināta Būvuzņēmēja saistību izpilde, ar nosacījumu, ka Būvuzņēmējs ir nekavējoties (divu darba dienu laikā no brīža, kad ir iestājies Pasūtītāja nokavējums) rakstiski informējis Pasūtītāju par šādu saistību neizpildi un tās ietekmi uz Līguma izpildes termiņiem;

5.6.4. ja iestājusies nepārvaramas varas apstākļi, kuri atrodas ārpus Būvuzņēmēja kontroles un kuri būtiski traucē būvdarbu savlaicīgu izpildi.

5.7. Būvuzņēmējam nav tiesības uz būvdarbu izpildes termiņa pagarinājumu tādu iemeslu dēļ, kuri viņam bija jāņem vērā vai arī pie pienācīgas rūpības nevarēja būt nezināmi, noslēdzot šo līgumu. Tas attiecas arī uz apstākļiem, kuru sekas Būvuzņēmējs būtu varējis sagaidīt vai novērst.

* 1. Ja Būvuzņēmējs līguma 5.6. punktā minēto iemeslu dēļ vēlas būvdarbu izpildes termiņa pagarinājumu, viņš par to ziņo Pasūtītājam rakstiski. Šāds paziņojums nosūtāms 2 darba dienas pēc tam, kad Būvuzņēmējs uzzinājis par esošiem vai sagaidāmiem apstākļiem, kas izraisa būvdarbu izpildes kavējumu. Ja šāds paziņojums netiek nosūtīts 2 darba dienu laikā, tiesības pieprasīt termiņa pagarinājumu tiek zaudētas.

Pasūtītājam ir pienākums 2 darbu dienu laikā sniegt Būvuzņēmējam atbildi uz saņemto ziņojumu.

# BŪVDARBU NODOŠANA – PIEŅEMŠANA

* 1. Pēc Būvdarbu pilnīgas pabeigšanas Būvuzņēmējs iesniedz Pasūtītājam apliecinājumu par būvdarbu pilnīgu pabeigšanu.
  2. 3 ( trīs ) darba dienu laikā – pēc apliecinājuma saņemšanas Pasūtītājs, pieaicinot būvuzraugu un Būvuzņēmēju, pārbauda veiktos būvdarbus.
  3. Pušu pienākums ir piedalīties Būvdarbu nodošanas sapulcē, kas sasaukta saskaņā ar līguma 6.2. punktu. Ja kāda no Pusēm nav ieradusies uz nodošanas sapulci un nav arī iepriekš rakstveidā devusi savu piekrišanu nodošanas procedūras veikšanai bez viņa klātbūtnes, līguma 6.2. punktā noteiktajā kārtībā tiek sasaukta atkārtota Būvdarbu nodošanas sapulce 3 (trīs) dienu laikā, ja ne Būvuzņēmēja vainas dēļ netiek ievēroti šajā un 6.2. punktā noteiktie termiņi akts no Pasūtītāja puses uzskatāms par akceptētu un Būvuzņēmējam ir tiesības uz veikto darbu samaksu un Pasūtītājam ir pienākums to veikt (apmaksas termiņš 30 dienas skaitot no apliecinājuma iesniegšanas dienas, saskaņā ar 6.2. p).
  4. Būvdarbu nodošanas procedūra tiek protokolēta, un protokolā jābūt norādītai šādai informācijai:
     1. kas piedalās Būvdarbu nodošanas sapulcē;
     2. defekti, kas atklāti Būvdarbu nodošanas laikā;
     3. termiņš, kādā jānovērš atklātie defekti, un nākamās pārbaudes datums;
  5. Pasūtītājs ir tiesīgs atteikties no izpildīto Būvdarbu pieņemšanas, ja pieņemšanas laikā tiek atklāti defekti.
  6. Būvdarbu nodošanas protokolu paraksta Puses, kā arī citas personas, kas piedalās Būvdarbu nodošanas procedūrā. Katrai Pusei paliek viens parakstīts protokola eksemplārs.
  7. Pārbaudes laikā konstatētos defektus novērš Būvuzņēmējs uz sava rēķina protokolā noteiktajā termiņā. Protokolā norādītais defektu novēršanas termiņš nav uzskatāms par Līguma izpildes termiņa pagarinājumu..
  8. Gadījumā, ja netiek konstatēti defekti un tiek konstatēts, ka būvdarbi ir paveikti kvalitatīvi un atbilstoši Tehniskajam projektam, Puses sastāda pieņemšanas – nodošanas aktu.

6.9. 10 ( desmit ) dienu laikā pēc pieņemšanas- nodošanas akta abpusējās parakstīšanas, Būvuzņēmējs iesniedz pasūtītājam visu ar Būvdarbu veikšanu saistīto dokumentāciju (projekta dokumentāciju, Būvdarbu veikšanas dokumentāciju, izpilddokumentāciju) un tad Puses paraksta aktu par būvdarbu pilnīgu pabeigšanu.

# 7. PUŠU ATBILDĪBA

7.1. Puses ir atbildīgas par Līguma noteikto saistību pilnīgu izpildi, atbilstoši Līguma nosacījumiem.

7.2. Par līgumsaistību pienācīgu neizpildi Puses ir atbildīgas saskaņā ar šo līgumu, Būvniecības likumu, Vispārējiem būvnoteikumiem, Civillikumu un citiem tiesību aktiem.

7.3. Ja Būvuzņēmējs neievēro Līguma 5.punktā noteiktos izpildes termiņus, tas maksā Pasūtītājam līgumsodu 0,5 % apmērā no kopējās Līguma summas par katru nokavēto dienu.

7.4. Ja Pasūtītājs neveic savlaicīgi Līguma 4.punktā noteiktos maksājumus, tad viņš maksā Būvuzņēmējam līgumsodu 0,5 % apmērā no nokavētā maksājuma summas par katru maksājumu kavējumu dienu.

# 8. NEPĀRVARAMA VARA UN ĀRKĀRTĒJIE APSTĀKĻI

8.1.Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas un kara darbība, nemieri, blokādes.

Pusei, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai Pusei. Ziņojumā jānorāda, kādā termiņā, pēc viņa uzskata, ir iespējama un paredzama Līgumā paredzēto saistību izpilde, un pēc otras Puses pieprasījuma, Šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgās Puses nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.

* 1. Ja nepārvaramas varas apstākļu un to seku dēļ nav iespējams izpildīt šajā Līgumā paredzētas saistības ilgāk kā trīs mēnešus, Puses pēc iespējas drīzāk sāk sarunas par šī Līguma izpildes alternatīviem variantiem, kuri ir pieņemami abām Pusēm, un izdara attiecīgus grozījumus šajā Līgumā vai sastāda jaunu Līgumu, vai arī lauž šo līgumu.

# 9. GARANTIJAS SAISTĪBAS

9.1.Būvuzņēmējs garantē būvdarbu un pielietoto kvalitāti, atbilstību Līgumam, tehniskajam projektam un būvnormatīviem. Būvuzņēmējs uzņemas atbildību par trūkumiem un defektiem izmantotajos materiālos un/vai veiktajos būvdarbos, kas atklājušies ekspluatācijā garantijas termiņa laikā. Veikto būvdarbu, pielietoto materiālu, uzstādīto iekārtu garantijas termiņš ir 36 mēneši no Būvvaldes akta parakstīšanas brīža vai 6.3.p.

9.2.Būvuzņēmējs garantijas termiņā saņemot Pasūtītāja rakstisku paziņojumu, uzņemas uz sava rēķina novērst defektus, trūkumus, kā arī defektu izraisītos bojājumus ēkai un vai tās komunikācijām un/vai trešajām personām vai neatbilstību Līgumam vai normatīvo aktu prasībām. Nosūtot paziņojumu, Pasūtītājs norāda arī vietu un laiku, kad Būvuzņēmējam jāierodas un defektu akta sastādīšanu. Par defekta novēršanas termiņu Puses savstarpēji vienojas, ja Puses nevar vienoties termiņu nosaka Pasūtītājs, ņemot vērā defekta specifiku un apjomu. Pasūtītāja noteiktais defektu novēršanas termiņš nedrīkst būt mazāks par 2 (divām) darba dienām attiecībā uz būvdarbiem, ja vien Puses nevienojas par īsāku, garāku termiņu.

9.3.Gadījumā, ja nekvalitatīvi veikto būvdarbu, pielietoto materiālu rezultātā ir izveidojusies situācija, kas prasa nekavējošas darbības, tad pasūtītājam ir tiesības telefoniski informēt Būvuzņēmēju, sastādīt aktu bez Būvuzņēmēja klātbūtnes, iespēju robežās veicot situācijas foto fiksāciju, novērst izveidojušos situāciju un tikai tad par to informēt Būvuzņēmēju.

9.4.Noteiktajā termiņā Puses sastāda defektu aktu, tajā norādot bojājumus, neatbilstības vai trūkumus būvdarbos, ka arī to novēršanas termiņu. Gadījumā, ja Būvuzņēmējs noteiktajā termiņā neierodas uz defektu akta sastādīšanu, Pasūtītājs ir tiesīgs sastādīt aktu vienpusēji, un tas ir saistošs Būvuzņēmējam. Pasūtītājs vienas darba dienu laikā nosūta sastādīto aktu Būvuzņēmējam.

9.5.Gadījumā, ja Puses, sastādot defektu aktu, nevar vienoties par konstatēto defektu, tā piekritību garantijai vai nepieciešamajiem defektu novēršanas termiņiem, vai garantijas ietvaros veikto darbu kvalitāti, Puses divu darba dienu laikā rakstiski vienojas par ekspertu, kurš tiek pieaicināts un kura viedoklis ir izšķirošs. Eksperta apmaksu sedz tā puse, kurai eksperta viedoklis ir par sliktu.

9.6. Gadījumā, ja Būvuzņēmējs nenovērš uz garantiju attiecināmos defektus un tā rezultātā izraisītos bojājumus ēkai, tas komunikācijām, kā arī trešajām personā Pasūtītāja noteiktajā termiņā un termiņa nokavējums sastāda vismaz 5 (piecas) dienas, Pasūtītājs ir tiesīgs par to iepriekš informējot Būvuzņēmēju veikt šo defektu novēršanu pieaicinot trešās personas. Būvuzņēmējs šādā gadījumā atlīdzina Pasūtītājam visus ar defektu novēršanu saistītos izdevumus.

9.7. Garantija ir spēkā pie nosacījuma, ka Pasūtītājs pēc Darbu pieņemšanas - nodošanas akta ir noslēdzis līgumu ar Iekārtu ražotāja atbilstoši sertificētu firmu par iepriekšminēto Iekārtu tehnisko apkopi.

9.8. Būvuzņēmējs garantijas laikā nenes atbildību par bojājumiem un kaitējumiem, kas radušies PASŪTĪTĀJA vai trešo personu darbības vai bezdarbības rezultātā, kā arī par bojājumiem, kas radušies objekta vai Iekārtu nepareizas vai paviršas ekspluatācijas dēļ, ārējo apstākļu iespaidu un nepārvaramas varas rezultātā.

# 10. LĪGUMA LAUŠANA

10.1. Līgums var tikt lauzts, Pusēm savstarpēji rakstiski vienojoties, vai arī šajā Līgumā noteiktajā kārtībā.

* 1. Pasūtītājs, ja Būvuzņēmējs 5 (piecu) dienu laikā pēc pretenzijas saņemšanas nenovērš pārkāpumus, nosūtot Būvuzņēmējam rakstisku paziņojumu, ir tiesīgs lauzt Līgumu, ja:
     1. Būvuzņēmējs neievēro jebkuru no Līgumā noteiktajiem Būvdarbu uzsākšanas un izpildes termiņiem un ja Būvuzņēmēja nokavējums ir sasniedzis vismaz 10 (desmit) dienas
     2. Uzņēmējs neievēro likumīgus būvuzrauga vai Pasūtītāja norādījumus vai arī nepilda kādas Līgumā noteiktās saistības vai pienākumus, un ja Būvuzņēmējs šādu neizpildi nav novērsis 10 (desmit) dienu laikā pēc attiecīga rakstiska Pasūtītāja vai būvuzrauga paziņojuma saņemšanas
     3. Ir uzsākta Būvuzņēmēja likvidācija vai arī Būvuzņēmējs ir atzīts par maksātnespējīgu.
     4. Līguma izpildi nenodrošina piedāvājumā iepirkumam norādītais Būvdarbu vadītājs
     5. Līguma izpildi nenodrošina piedāvājumā iepirkumam norādītie apakšuzņēmēji
     6. Līguma izpildes laikā Objektā tiek nodarbinātas personas, kuras nav darba tiesiskajās attiecībās ar Būvuzņēmēju vai piedāvājumā iepirkumam norādītajiem apakšuzņēmējiem.
  2. Būvuzņēmējs, nosūtot Pasūtītājam rakstisku paziņojumu, ir tiesīgs vienpusēji pārtraukt līgumu, ja Pasūtītājs Līgumā noteiktajos termiņos neveic maksājumus, Pasūtītāja pieprasītais darba pārtraukums pārsniedz 20 dienas, Būvuzņēmējam nav nodrošināta nepieciešamā darba fronte, un Pasūtītāja nokavējums ir sasniedzis vismaz 20 (divdesmit) dienas.
  3. Laužot Līgumu 10.1. un 10.3. punktā noteiktajos gadījumos, Puses sastāda un abpusēji paraksta atsevišķu aktu par faktiski izpildīto Būvdarbu apjomu un to vērtību (samaksa tiek veikta arī par pasūtītajām iekārtām un materiāliem, kuru pasūtīšanu saskaņojis Pasūtītājs, pēc to piegādes objektā). Sastādot aktu, Puses ņem vērā izpildīto Būvdarbu kvalitāti. Pasūtītājs samaksā Būvuzņēmējam par izpildītajiem darbiem, atbilstoši sastādītajam aktam.
  4. Puses savstarpējo norēķinu šajā Līguma nodaļā minētajos gadījumos veic 30 (trīsdesmit) dienu laikā pēc šajā Līguma nodaļā minēto akta parakstīšanas.

# 11. STRĪDU IZSKATĪŠANAS KARTĪBA, LĪGUMĀ GROZĪJUMI UN CITI NOSACĪJUMI

11.1. Līguma izpildes laikā radušos strīdus Puses risina vienojoties, vai, ja vienošanās nav iespējama, strīdu izskata tiesā Latvijas Republikas likumos noteiktajā kartībā.

* 1. Pasūtītājs ir tiesīgs pēc savas iniciatīvas piedāvāt izdarīt grozījumus būvdarbu apjomos vai tehniskajā projektā. Gadījumā, ja Pasūtītāja piedāvātie grozījumi būvdarbu apjomos vai tehniskajā projektā ietekmē Līguma izpildes termiņus vai Līguma summu, Būvuzņēmējs ne vēlāk kā piecu dienu laikā par to rakstiski informē Pasūtītāju. Šajā gadījumā grozījumi būvdarbu apjomos vai tehniskajā projektā ir spēkā tikai pēc tam, kad ir panākta rakstiska Pušu vienošanās pārgrozījumu izdarīšanu Līgumā.
  2. Gadījumā, ja darbu izpildes procesā Pasūtītājs konstatē, ka tā budžets nenodrošinās izpildīt 4.punktā minētās saistības, tam ir tiesības samazināt veicamo darbu apjomus, ievērojot darbu izpildes tehnoloģijas un nemainot 1 vienības izmaksas (tas nevar attiekties uz pasūtītajām iekārtām un materiāliem, kuru pasūtīšanu saskaņojis Pasūtītājs).

11.4. Būvdarbus uzraudzīs Pasūtītāja nolīgts un apmaksāts būvuzraugs.

* 1. Ja kādai no Pusēm tiek mainīts juridiskais statuss vai paraksta tiesības, vai adrese, tā nekavējoties, ne vēlāk kā 2 (divu) darba dienu laikā, rakstiski par to jāpaziņo otram Līdzējam.
  2. Līgums sastādīts divos eksemplāros viens glabājas pie Pasūtītāja, viens pie Būvuzņēmēja.
  3. Šī Līguma visi pielikumi, kā arī visas šī Līguma ietvaros rakstiski noformētas un abu Pušu parakstītas izmaiņas un papildinājumi ir neatņemamas šī Līguma sastāvdaļas.

1. **LĪGUMA STĀŠANĀS SPĒKĀ NOTEIKUMI**
   1. Līgums stājas spēkā ar parakstīšanas brīdi un darbojas līdz Pušu savstarpējo saistību pilnīgai izpildei.

**13. KONTAKTPERSONAS**

13.1.Kontaktpersonas no Pasūtītāja puses:

**Uldis Kristapsons, Pāvilostas novada domes priekšsēdētājs; tālrunis: 63484567**

13.2.Kontaktpersonas no Būvuzņēmēja puses:

**Gatis Brēdiķis; projektu vadītājs, tālrunis: 29296551**

1. **LĪGUMA PIELIKUMI**

14.1. Pielikums Nr.1 – Finanšu piedāvājums ar lokālajām tāmēm;

14.2. Pielikums Nr.2 – Darbu veikšanas grafiks;

14.3.Pielikums Nr.3- Finanšu institūcijas garantija- piedāvājuma nodrošinājums;

iepirkumam „Pāvilostas ostas infrastruktūras izbūve” ( id. Nr. Pnd- 2014/8- EZF )

1. **PUŠU JURIDISKĀS ADRESES UN REKVIZĪTI**

|  |  |
| --- | --- |
| **PIEGĀDĀTĀJS:** | **PASŪTĪTĀJS:** |
| **SIA „VEGA 1”** | **Pāvilostas novada pašvaldība** |
| Adrese: Dūņu iela 8, Pāvilosta,  Reģ.Nr. 42103021066  Banka: SEB banka Liepājas filiāle  Kods: UNLALV2X  Konts: LV23UNLA0012010467641  Vilmārs Mateuss | Adrese: Dzintaru iela 73, Pāvilosta, Pāvilostas novads  Reģ. Nr. LV90000059438  Banka: VALSTS KASE  Kods: TRELLV22  Konts: LV77TRL980057B030009  Uldis Kristapsons |